Fred++i++Calent

=Orientacions per al professorat=

Aquesta experiència introdueix el tema de la **solubilitat** a Primària i treballa les **variables** (independents i dependents). Depèn del grup on va dirigida pot ampliar-se o reduir-se el guió, que en aquest cas concret està orientat al Cicle Superior o, fins i tot, a 1r Cicle d'ESO. Segons el grup es poden donar més o menys pistes de procediment. És decisió del professorat si l'aigua ha d'escalfar-se abans o durant l'experiència. És molt convenient treballar la dinàmica de grups i, perquè hi hagi una bona interacció, es recomanen de 3 o 4 components. = = =Guió per a l'alumnat=

1.Introducció
En Felip estava a la cuina de casa seva intentant desfer un terròs de sucre en un got d'aigua de l'aixeta, de sobte va entrar la seva mare i li va dir que acabaria fent un forat al got si ho feia amb tanta energia. Ell va contestar que volia comprovar quan trigava a desfer-se el sucre amb l'aigua, perquè estava preparant un experiment per dur a l'escola.

2.Problema
De fet, en Felip volia resoldre un dilema que li havia plantejat la seva professora de Ciències Naturals: on es desfà millor el sucre, en aigua freda o calenta? O potser igual? Resumint: influeix la temperatura de l'aigua en el temps que triga en desfer-se el sucre?

3.Hipòtesi
En Felip creu que quan més calenta està l'aigua més fàcilment es dissoldrà (desfarà) el sucre. I quan més freda més trigarà. ==

==

4.Disseny de l'experiment
Planifica un experiment per determinar com depèn el temps que triga el sucre a dissoldre’s de la temperatura del líquid, per comprovar si en Felip té raó, seguint les instruccions que tens a continuació.

4.1.Material

 * 4 terrossos de sucre.
 * Vas de precipitats.
 * Proveta.
 * Vareta (o cullereta).
 * Cronòmetre.
 * Termòmetre.
 * Aigua freda i calenta.

4.2.Procediment

 * 1) Omplir dos vasos de precipitats amb la mateixa quantitat d'aigua (200 mL), un de calenta (sobre els 80º C) i l'altre de freda (pot ser a temperatura ambient: 20º C), utilitzant una proveta graduada.
 * 2) Fer la mesura exacta de cada vas amb un termòmetre i anotar-ho.
 * 3) Introduir en cada got, i al mateix temps, dos terrossos de sucre.
 * 4) Deixar-los 1 minut (mesurar-ho en segons utilitzant un cronòmetre) i observar.
 * 5) Finalment remenar cada vas amb una vareta de vidre o una cullereta, calculant el temps(amb un cronòmetre) que triga en cada cas a desfer-se completament.
 * 6) Anotar els temps en una taula.

5.Resultats
Per anotar els resultats completa una taula com la següent:
 * || Aigua freda (Tº C= ) || Aigua calenta (Tº C= ) ||
 * Temps (segons) ||  ||   ||

6.Conclusions
= = =Referències=
 * 1) Fes un dibuix d'alguna part del procés.
 * 2) Quin dels dos terrossos s'ha dissolt més de pressa, els que estaven en aigua freda o calenta? Tenia raó en Felip?
 * 3) Es pot afirmar que l'aigua calenta desfà millor que l'aigua freda? En tindries prou amb aquest experiment per generalitzar-ho?
 * 4) Com s'anomena el procés en el que una substància es desfà en un altre ? I els dos components que hi participen, com es diuen?
 * 5) A l'aigua se li diu dissolvent universal, saps per què? Pots buscar-ho a: [].
 * 6) En aquesta experiència s'han valorat dos elements: la temperatura i el temps, com depèn l'un de l'altre?

Si es vol aprofundir en el per què de la dissolucions s'ha de parlar de la **solvatació**:[| http://ca.wikipedia.org/wiki/Solvataci%C3%B3], aspecte que a Primària i a 1r Cicle d'ESO no es toca.